rejauldu/bengali-wikipedia huggingface dataset:
মোঃ বিল্লাল হোসেন (জন্ম: ১ জানুয়ারি ১৯৭৯) হলেন একজন বাংলাদেশী ফ্রি স্টাইল অপেশাদার কুস্তিগির। তিনি দক্ষিণ এশীয় গেমসের তিন আসরে তিনটি ব্রোঞ্জ পদক পান।  বিলাল ১৯৭৯ সালের ১ জানুয়ারি বাংলাদেশের মুন্সীগঞ্জ জেলায় জন্মগ্রহণ করেন।  ২০১৪ কমনওয়েলথ গেমসের কোয়ার্টার ফাইনালে তাকে বাদ দেওয়া হয়েছিল। তিনি ২০০৬ দক্ষিণ এশীয় গেমসে ৮৪ কেজি ফ্রি স্টাইলে ব্রোঞ্জ পদক জিতেছিলেন। ২০১০ সালে ঢাকায় অনুষ্ঠিত দক্ষিণ এশীয় গেমসে ৯৬ কেজি ফ্রি স্টাইলে আবারও ব্রোঞ্জ পদক পান। ২০১৬ সালের ভারতের গুয়াহাটিতে অনুষ্ঠিত দক্ষিণ এশীয় গেমসে ৯৭ কেজি ফ্রি স্টাইলে ব্রোঞ্জ পদক জিতেন।  তথ্যসূত্র  বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৬ দক্ষিণ এশীয় গেমসে বাংলাদেশের পদক বিজয়ী
সৈয়দ মুহাম্মদ শাহ হোসাইন প্রকাশঃ উসমান মারওয়ান্দিSarah Ansari (1971) Sufi Saints and State Power: The Pirs of Sindh, 1843–1947. Vanguard Books (১১৪৯-১২৭৪), লাল শাহবাজ কালান্দার নামে অধিক পরিচিত, (), বর্তমান পাকিস্তানের একজন সুফি দার্শনিক-কবি ছিলেন। তিনি সোহরাওয়ার্দিয়া ত্বরিকার অনুসারী ছিলেন।  জীবনী  হযরত শাহবাজ কালান্দার মারওয়েন্দের এক সুফি দরবেশ সৈয়দ ইব্রাহিম কবিরউদ্দিনের পরিবারে জন্মগ্রহণ করেনI A Rashid (2004) Lal Shahbaz Qalandar. Story of Pakistan. 6 March. Retrieved on 27 January 2008 । তার পূর্বপুরুষ বাগদাদ থেকে চলে আসেন এবং মারওয়েন্দে পুনরায় আসার আগে মাশহাদে বসতি স্থাপন করেছিল।  তথ্যসূত্র  বহিঃসংযোগ  বিষয়শ্রেণী:১১৪৯-এ জন্ম বিষয়শ্রেণী:১২৭৪-এ মৃত্যু বিষয়শ্রেণী:সুফি কবি বিষয়শ্রেণী:সুফি বিষয়শ্রেণী:সুফিবাদ বিষয়শ্রেণী:পাকিস্তানি দার্শনিক বিষয়শ্রেণী:সিন্ধি ব্যক্তি বিষয়শ্রেণী:১১৭৭-এ জন্ম বিষয়শ্রেণী:ফার্সি ভাষার কবি বিষয়শ্রেণী:পাকিস্তানে সুফিবাদ বিষয়শ্রেণী:হাশেমীয় ব্যক্তি বিষয়শ্রেণী:পাকিস্তানের মাজার
সিস্টার মারী ক্লেয়ার এসএমএমআই (১৯৩৭ – ১১ই ফেব্রুয়ারি ২০১৮) ছিলেন ভারতের বেঙ্গালুরুর একজন শিল্পী এবং ক্যাথলিক প্রব্রাজিকা, তাঁর নামে ৭৫০ টিরও বেশি চিত্রকর্ম এবং শিল্পকর্ম ছিল। তাঁর কাজগুলি খ্রিস্টান দৃশ্যে ভারতীয় চিত্র ব্যবহারের জন্য বিশেষত পরিচিত। এই হিসাবে, তিনি কয়েকজন বিখ্যাত সমকালীন ভারতীয় খ্রিস্টান শিল্পীদের একজন।   প্রাথমিক জীবন  অন্ধ্রপ্রদেশে জন্ম নেওয়া সিস্টার ক্লেয়ার পরিবারের নয় সন্তানের মধ্যে ছিলেন দ্বিতীয়। তিনি একটি উচ্চ-বর্ণের হিন্দু পরিবারে জন্মগ্রহণ করেছিলেন এবং তাঁর নাম ছিল মীরা। তাঁর বাবা ভারতীয় রেলে কর্মরত ছিলেন এবং তাঁর ঘনঘন বদলি হত। যখনই তাঁর বদলি হত, তাঁর পরিবার তাঁর সঙ্গেই যেত। পরিবারটি যখন বেঙ্গালুরুতে এসেছিল, মীরাকে (সিস্টার ক্লেয়ার) একটি খ্রিস্টান স্কুলে প্রেরণ করা হয়েছিল, যেখানে তিনি যীশুর প্রতি ভালবাসা অনুভব করেছিলেন।  ১৭ বছর বয়সে, পরিবারের ঠিক করা বিবাহ এড়ানোর জন্য, তিনি নিজের বাড়ি থেকে সেন্ট মেরি কনভেন্টে পালিয়ে গিয়েছিলেন, এটি বেঙ্গালুরুর মেরি ইম্যাকুলেটের সেলসিয়ান মিশনারি (এসএমএমআই) দ্বারা পরিচালিত ছিল। ১৮ বছর বয়সে, তিনি খ্রিষ্টধর্মে দীক্ষিত হন এবং এসএমএমআইতে যোগ দেন। সিস্টার ক্লেয়ারকে ৬ষ্ঠ এবং ৭ম শ্রেণীর পাঠদানের জন্য নিযুক্ত করা হয়েছিল। অসুস্থ হয়ে শিক্ষাদানে অক্ষম হয়ে পড়লে তিনি চিত্র আঁকতে শুরু করেন। তাঁর প্রতিভার পরিচয় পেয়ে, তাঁর মাদার সুপিরিয়র তাঁকে কলা বিদ্যালয়ে শিক্ষার জন্য পাঠিয়েছিলেন।   শিল্পকর্ম  সিস্টার ক্লেয়ারের শিল্পকর্মটি এসএমএমআইয়ের প্রথম ভারতীয় সুপিরিয়র জেনারেল সিস্টার জেন স্কারিয়া পোপ দ্বিতীয় জন পলকে উপহার দিয়েছিলেন। তাঁর শিল্পকর্মগুলি বই, পোস্টার, ব্লগ, এবং ক্রিসমাস কার্ডে প্রদর্শিত হয়েছে। সিস্টার ক্লেয়ারের চিত্রকর্মগুলি ভারতের গ্রামীণ প্রেক্ষাপটে বাইবেলের গল্প এবং বিষয়গুলিকে ঘিরে রচিত। তিনি গাঢ় রঙ ব্যবহার করেছেন এবং সাধারণ ভারতীয় প্রেক্ষাপট, প্রতীক ও পোশাক নিয়ে এঁকেছেন। তিনি ভারতীয় প্রতীক এবং পটভূমি ব্যবহার করে যিশুর ক্রুশবিদ্ধকরণ, দ্য লাস্ট সাপার এবং বড়দিনের মত বিষয়গুলি নিয়ে চিত্র এঁকেছেন। তিনি বছরে ১০০০ এরও বেশি ক্রিসমাস কার্ড এঁকেছেন এবং মুদ্রণ করেছেন বলেও জানা যায়।   সিস্টার ক্লেয়ারের কাজগুলি বেঙ্গালুরুর চামরাজপেট সেন্ট মেরি কনভেন্ট প্রাঙ্গনে অবস্থিত একটি খ্রিস্টান শিল্প ছবিঘরে (গ্যালারী) প্রদর্শিত হয়।  ১৮০০ বর্গফুট ফুট শিল্প ছবিঘরটি মেরি ইম্যাকুলেটের সেলসিয়ান মিশনারিরা (এসএমএমআই) খুলেছিলেন।    স্বীকৃতি  পোপ ষোড়শ বেনেডিক্ট সিস্টার ক্লেয়ারকে সম্মান জানাতে ভ্যাটিকানে আমন্ত্রণ জানিয়েছিলেন। তিনি যান নি, তবে পোপ তাঁকে সম্মাননার জন্য একজন কার্ডিনালকে (ক্যাথলিক প্রধান) বেঙ্গালুরুতে পাঠিয়েছিলেন। ২০১২ সালে তিনি ক্যাথলিক বিশপস কনফারেন্স অফ ইন্ডিয়া দ্বারা আজীবন সম্মাননা আসিসি পুরস্কার পেয়েছিলেন।   তথ্যসূত্র  বিষয়শ্রেণী:১৯৩৭-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ভারতীয় চিত্রশিল্পী বিষয়শ্রেণী:ভারতীয় নারী চিত্রশিল্পী বিষয়শ্রেণী:কর্ণাটকের নারী শিল্পী বিষয়শ্রেণী:খ্রিস্টান শিল্পী বিষয়শ্রেণী:ভারতীয় নারী শিল্পী বিষয়শ্রেণী:ধর্মীয় চিত্রশিল্পী বিষয়শ্রেণী:ভারতীয় ক্যাথলিক বিষয়শ্রেণী:বেঙ্গালুরুর শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী
ডান|থাম্ব| ক্রিম লোগো ক্রিম ছিল একটি সঙ্গীত প্রচারণা ত্রয়ী (ড্যারেন হিউজেস, জেমস বার্টন এবং অ্যান্ডি ক্যারল) যারা মূলত লিভারপুলের ওলস্টেনহোম স্কয়ারে বর্তমানে ভেঙে ফেলা নেশন নৈশক্লাবে (পূর্বে স্নবস ডিস্কো  ) একটি সাপ্তাহিক হাউস মিউজিক ক্লাব নাইট   (১৯৯২-২০০২)  আয়োজন শুরু করেছিল।  এটি ১৯৯২ সালের অক্টোবর থেকে ২০০২ সালের জুন পর্যন্ত এই ভাবে চলেছিল।   ক্রিম স্টিভ ললার এবং ইউসেফকে তাদের ঘরোয়া ডিজেদের মধ্যে গণনা করেছে।     তথ্যসূত্র    বহিঃসংযোগ    ক্রিমের অফিসিয়াল ওয়েবসাইট বিষয়শ্রেণী:১৯৯৪-এ ইংল্যান্ডে প্রতিষ্ঠিত বিষয়শ্রেণী:ইলেকট্রনিক ডান্স সঙ্গীত অনুষ্ঠানস্থল বিষয়শ্রেণী:১৯৯৪-এ সম্পন্ন সঙ্গীত অনুষ্ঠানস্থল বিষয়শ্রেণী:লিভারপুলের নৈশক্লাব
হান গো-এয়ুন (জন্ম মার্চ ১০, ১৯৭৫) হল দক্ষিণ কোরীয় অভিনেত্রী।  কর্মজীবন তিনি ১৯৯৫সালে সুপার এলিট মডেল পুরস্কার লাভ করেছিলেন। এবং কিছূ বছর মডেলিং করার পর ১৯৯৮ সালে তিনি পূরোপুরি অভিনয়ে যোগ দেয়। ঐ বছর তিনিসিটি অব দ্য রাইসিং সান এ অভিনয়ের মাধ্যমে অভিনয়ে যোগ দেন।"Han Go-eun". SidusHQ (in Korean). Retrieved 2013-07-08. ।কিন্তু তার দুর্বল অভিনয়ের জন্য খুব সমালোচিত হন।তার অভিনয়ে উচ্চারণ তেমন স্পষ্ট ছিলনা।তাই তিনি সমালোচিত হন।কিন্তু পরে তিনি অভিনয়ে অনেক পুরস্কার পান এবং জনপ্রিয় হয়ে উঠেন।  তথ্যসূত্র  বহিঃসংযোগ Han Go-eun at GnG Productions   বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:সিউলের মডেল বিষয়শ্রেণী:দক্ষিণ কোরীয় নারী মডেল বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:২১শ শতাব্দীর দক্ষিণ কোরীয় অভিনেত্রী
দ্য ট্রান্সআটলান্টিক রিভিউ () ছিল একটি প্রভাবশালী মাসিক সাহিত্য পত্রিকা। ১৯২৪ সালে ফোর্ড ম্যাডক্স ফোর্ড এটি সম্পাদনা করতেন। প্যারিস ভিত্তিক পত্রিকাটি লন্ডনের জেরাল্ড ডাকওয়ার্থ অ্যান্ড কোম্পানি থেকে প্রকাশিত হত।  যদিও ১৯২৪ সালে প্রতি মাসে একটি করে পত্রিকাটির মাত্র ১২টি ইস্যু প্রকাশিত হয়েছিল, তথাপি জেমস জয়েসের ফিনেগান ওয়েক সহ একাধিক কাজ প্রকাশ করে এটি বিংশ শতাব্দীর ইংরেজি সাহিত্যে গুরুত্বপূর্ণ প্রভাব রাখে। এই পত্রিকায় ডিউনা বার্নস, জঁ কাসু, হিল্ডা ডুলিটল, আর্নেস্ট হেমিংওয়ে, সেলমা লাগেরফ, জঁ রাই, গারট্রুড স্টেইন, ব্যারোনেস এলসা ফন ফ্রাইটাগ-লরিংহোফেনদের লেখা প্রকাশিত হত। জন কুইন এই পত্রিকায় অর্থায়ন করতেন। এজরা পাউন্ড তাকে ফোর্ডকে একটি সাহিত্য পত্রিকা প্রকাশের জন্য আর্থিক সাহায্য প্রদান করতে অনুপ্রাণিত করে। আর্নেস্ট হেমিংওয়ে ১৯২৪ সালের আগস্ট মাসের সংস্করণের অতিথি সম্পাদক ছিলেন।  ইতিহাস ফোর্ড ম্যাডক্স ফোর্ড যখন ১৯২৩ সাল ফ্রান্সে আসেন তখনও তার কোন সাহিত্য পত্রিকা চালু করার অভিপ্রায় ছিল না। ফ্রান্সে এসে তিনি তার ভাই অলিভার হুফারের সাথে সাক্ষাৎ করেন। হুফার তখন কৌতুহলী ছদ্মনাম "জেন ওয়ার্ডল" নামে উপন্যাস লিখতেন। তিনি এই সময়ে ফরাসি ব্যবসায়ীদের একটি দলের অর্থায়নে দ্য প্যারিস রিভিউ নামে একটি নতুন সাহিত্য পত্রিকা চালু করেছিলেন। কিছুদিন পর ফোর্ড এজরা পাউন্ডের সাথে পরিচিত হন এবং তিনি অলিভারের সাহিত্য পত্রিকার ব্যাপারে জানার পর ফোর্ডকে একটি সাহিত্য পত্রিকা চালুর পরামর্শ দেন। এই সময়ে অলিভার লন্ডনে ফিরে যাওয়ার সিদ্ধান্ত নিলে তিনি ফোর্ডকে তার পত্রিকা সম্পাদনার ভার অর্পণ করতে চান। কিন্তু ফরাসি ব্যবসায়ীদের সাথে সাক্ষাতে তার উদ্ধত আচরণের জন্য তিনি এই সুযোগ হারান। পরবর্তী কালে তিনি পাউন্ডের বন্ধু মার্কিন আইনজীবী জন কুইন অর্ধেক অর্থায়নের প্রস্তাব দেন এবং একটি লিমিটেড কোম্পানি গঠিত হয়, যেখানে ফোর্ড, কুইন ও পাউন্ড ছিলেন পরিচালক এবং স্টেলা বাউয়েন, গারট্রুড স্টেইন, নাটালি বার্নি ও অন্যান্যরা শেয়ারহোল্ডার ছিলেন।  অনুপ্রেরণা ১৯৫৯ সালে জোসেফ এফ. ম্যাকক্রিন্ডল একটি সাহিত্য পত্রিকা চালু করেন এবং ফোর্ডের ১৯২৪ সালের পত্রিকার সম্মানার্থে এর নামকরণ করেন ট্রান্সআটলান্টিক রিভিউ (১৯৫৯-১৯৭৭)।  তথ্যসূত্র  বিষয়শ্রেণী:১৯২৪-এ ফ্রান্সে প্রতিষ্ঠিত বিষয়শ্রেণী:১৯২৪-এ ফ্রান্সে বিলুপ্ত বিষয়শ্রেণী:ফোর্ড ম্যাডক্স ফোর্ড বিষয়শ্রেণী:ফরাসি সাহিত্য পত্রিকা বিষয়শ্রেণী:ফরাসি মাসিক পত্রিকা বিষয়শ্রেণী:প্যারিসে প্রকাশিত পত্রিকা বিষয়শ্রেণী:লন্ডনের ম্যাগাজিন বিষয়শ্রেণী:যুক্তরাজ্যের মাসিক ম্যাগাজিন
একই নামের অন্যান্য ব্যক্তিবর্গের জন্য দেখুন আনোয়ার হোসেন।  আনোয়ার হোসেন (জন্ম: অজানা - মৃত্যু: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আনোয়ার হোসেনের পৈতৃক বাড়ি বরিশাল জেলার মুলাদি উপজেলার পাতারচর গ্রামে। তার বাবার নাম আমির হোসেন এবং মায়ের নাম আমেনা বেগম। তার স্ত্রীর নাম দেলোয়ারা বেগম। তাদের তিন মেয়ে, দুই ছেলে।   কর্মজীবন  ১৯৭১ সালে সিলেটে ওয়াপদায় (বর্তমানে পানি উন্নয়ন বোর্ড) চাকরি করতেন আনোয়ার হোসেন। মুক্তিযুদ্ধ শুরু হলে স্থানীয় জনসাধারণের সঙ্গে তিনিও যোগ দেন যুদ্ধে। প্রতিরোধযুদ্ধ শেষে সীমান্ত অতিক্রম করে ভারতে যান। পরে ৯ নম্বর সেক্টরের টাকি সাব-সেক্টরে গিয়ে মুক্তিবাহিনীতে যোগ দেন। প্রশিক্ষণ নিয়ে জুলাই মাসে বরিশাল আসেন। আনোয়ার হোসেন স্বাধীনতার পর বাংলাদেশ পানি উন্নয়ন বোর্ডে কর্মরত ছিলেন।   মুক্তিযুদ্ধে ভূমিকা  ১৯৭১ সালের জুলাই মাসের শেষ দিকে আনোয়ার হোসেনসহ একদল মুক্তিযোদ্ধা বরিশালের অন্তর্গত গৌরনদী এলাকায় ছিলেন। এর অবস্থান বরিশাল সদর থেকে উত্তরে। মুক্তিযুদ্ধকালে এ এলাকার বিভিন্ন নদী দিয়ে পাকিস্তান সেনাবাহিনীর রসদবাহী লঞ্চ চলাচল করত। পাকিস্তানি মিলিশিয়ারা ওই জলযানে করে লঞ্চ প্রহরা দিয়ে গন্তব্যে নিয়ে যেত। এমনই একদিন ভোরে আনোয়ার হোসেনের দলনেতা খবর পান, পাকিস্তান সেনাবাহিনীর জন্য রসদবাহী একটি লঞ্চ ওই এলাকার নদী দিয়ে কোথাও যাচ্ছে। দলনেতার নির্দেশে দ্রুত তৈরি হয়ে নদীতীরে সুবিধাজনক স্থানে অবস্থান নেন মুক্তিযোদ্ধারা। একটু পর তারা দেখতে পান, লঞ্চটি এগিয়ে আসছে। ধীরে ধীরে এগিয়ে আসতে থাকা লঞ্চ অস্ত্রের আওতার মধ্যে আসামাত্র গর্জে ওঠে মুক্তিযোদ্ধাদের অস্ত্র। পাকিস্তানি মিলিশিয়া ও তাদের বাঙালি সহযোগীরাও পাল্টা গুলি করে। তবে তারা বেশিক্ষণ টিকতে পারেনি। মুক্তিযোদ্ধারা লঞ্চ ও বিশেষ জলযান লক্ষ্য করে দু-তিনটি মর্টারের গোলা ছোড়েন। সেগুলো লঞ্চ বা জলযানে আঘাত করেনি। কিন্তু এতে পাকিস্তানি মিলিশিয়া ও সহযোগীরা ভয় পেয়ে যায়। কিছুক্ষণের মধ্যেই তারা লঞ্চ ফেলে বিশেষ জলযানে করে পালিয়ে যায়।  এর কিছুদিন পর আবার আগস্ট মাসের একদিন, আনোয়ার হোসেন ও তার সহযোদ্ধারা পাতারহাটে পাকিস্তান সেনাবাহিনীর একটি গানবোটে আক্রমণ করেন। পাকিস্তানি সেনারাও তাদের পাল্টা আক্রমণ করে। দুই পক্ষে দীর্ঘসময় যুদ্ধ হয়। একপর্যায়ে পাকিস্তানি সেনারা ব্যাপক গোলাগুলি করে তীরে নামে। তারা মুক্তিযোদ্ধাদের প্রতিরক্ষা ভাঙার চেষ্টা করে তবে তাদের প্রচেষ্টা ব্যর্থ হয়। মুক্তিযোদ্ধাদের প্রবল আক্রমণের মুখে তিন-চারজন পাকিস্তানি সেনা হতাহত হয়। অবস্থা বেগতিক দেখে তারা গানবোটে ফিরে যায় এবং পালিয়ে যায়। এ যুদ্ধেও আনোয়ার হোসেন ও তার কয়েকজন সহযোদ্ধা যথেষ্ট বীরত্ব প্রদর্শন করেন।    পুরস্কার ও সম্মাননা   বীর প্রতীক   পাদটীকা      তথ্যসূত্র   বিষয়শ্রেণী:বীর প্রতীক বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
মনাঙ জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। চামে হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৯,৫৮৭ জন।   ভৌগোলিক উপাত্ত    জনসংখ্যার উপাত্ত    ইতিহাস    প্রশাসনিক অঞ্চলসমূহ    বিখ্যাত ব্যক্তিত্ব    শিক্ষা প্রতিষ্ঠানসমূহ    আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:গণ্ডকী প্রদেশের জেলা বিষয়শ্রেণী:গণ্ডকী প্রদেশ
তুরস্কের রাষ্ট্রপতি রেজেপ তাইয়িপ এরদোয়ান ৪ঠা জানুয়ারি ২০২১ তারিখে তুরস্কের শীর্ষস্থানীয় বিশ্ববিদ্যালয় বোয়াজিসি বিশ্ববিদ্যালয়ের রেক্টর হিসেবে মেলিহ বুলু নির্বাচন করলে বোয়াজিসি বিশ্ববিদ্যালয় বিক্ষোভ ২০২১-এর সুত্রপাত হয়।  প্রেক্ষাপট মেলিহ বুলু ক্ষমতাসীন দল একেপির পক্ষে পূর্বে স্থানীয় নির্বাচনে প্রতিদ্বন্দিতা করেছিলে। বুলুকে ২ জানুয়ারি ২০২১ খ্রিষ্টাব্দে রাষ্ট্রপতি কর্তৃক ডিক্রি জারী করে বিশ্ববিদ্যালয়ের রেক্টর হিসেবে নিয়োগ দেওয়া হয়। ফ্যাকাল্টির তথ্যমতে ১৯৮০ খ্রিষ্টাব্দের ক্যু এর পরে প্রথমবারের মত বিশ্ববিদ্যলয়ের বাহিরের কাওকে বিশ্ববিদ্যালয়টির রেক্টর নির্বাচন করা হয়েছে। ১৯৮০ খ্রিষ্টাব্দের ক্যুয়ের পরে ইস্তাম্বুল কারিগরি বিশ্ববিদ্যালয়ের উচ্চশিক্ষায়তনিক ব্যক্তিত্ব এরগুন টগরোলকে বোগাজিসি বিশ্ববিদ্যালয়ের রেক্টর হিসেবে নিয়োগ করা হয়।   তথ্যসূত্র   বিষয়শ্রেণী:তুরস্কে প্রতিবাদ বিষয়শ্রেণী:২০২১-এর বিতর্ক বিষয়শ্রেণী:২০২১-এ তুরস্ক বিষয়শ্রেণী:উচ্চশিক্ষায়তনিক বিতর্কিত বিষয় বিষয়শ্রেণী:২০২১-এ প্রতিবাদ বিষয়শ্রেণী:রেজেপ তাইয়িপ এরদোয়ানের সমালোচনা
জেন ম্যাগুয়ার একজন আইরিশ মহিলা ক্রিকেটার যিনি আয়ারল্যান্ডের হয়ে আন্তর্জাতিক ক্রিকেট খেলেন।  অক্টোবর ২০২০-এ, তিনি আয়ারল্যান্ড দলে প্রথম সুযোগ পান স্কটল্যান্ডের বিপক্ষে স্পেনের লা মাঙ্গা ক্লাব গ্রাউন্ডে খেলার জন্য, যদিও তা কোভিড-১৯ মহামারীর জন্য বাতিল ঘোষিত হয়। ২০২১-এ পুনরায় বেলফাস্টে স্কটল্যান্ডের বিপক্ষে আয়ারল্যান্ড দলে তিনি সুযোগ পান। সেপ্টেম্বর ২০২১-এ, তিনি একদিনের আন্তর্জাতিক ক্রিকেট দলের সুযোগ পান। এই সফরে জিম্বাবুয়ে জাতীয় মহিলা ক্রিকেট দল তাদের প্রথম একদিনের আন্তর্জাতিক ম্যাচ খেলে। ৭ অক্টোবর ২০২১-এ তার ওডিআই অভিষেক হয়। ২০২১ মহিলা ক্রিকেট বিশ্বকাপ বাছাইপর্ব প্রতিযোগিতার জন্য তার নাম আয়ারল্যান্ড দলে অন্তর্ভুক্ত করা হয়।   ৩ জুন ২০২২-এ, আয়ারল্যান্ডের হয়ে দক্ষিণ আফ্রিকার বিপক্ষে তার টি২০আই অভিষেক হয়।  তথ্যসূত্র  বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:২০০৩-এ জন্ম বিষয়শ্রেণী:আয়ারল্যান্ডের নারী টুয়েন্টি২০ আন্তর্জাতিক ক্রিকেটার বিষয়শ্রেণী:আয়ারল্যান্ডের নারী একদিনের আন্তর্জাতিক ক্রিকেটার বিষয়শ্রেণী:আইরিশ নারী ক্রিকেটার
নূরী আরা সাফা বাংলাদেশের চট্টগ্রাম জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  নূরী আরা সাফা চট্টগ্রাম জেলায় জন্মগ্রহণ করেন। তার স্বামী চট্টগ্রাম বিএনপির প্রতিষ্ঠাতা সভাপতি ও অবসরপ্রাপ্ত ক্যাপ্টেন এম এম নুরুস সাফা।   রাজনৈতিক জীবন  নূরী আরা সাফা জাতীয়তাবাদী মহিলা দলের সভানেত্রী ও বিএন‌পির ম‌হিলা বিষয়ক সম্পাদক। তিনি ষষ্ঠ জাতীয় সংসদের মহিলা আসন ২৯ ও অষ্টম জাতীয় সংসদের মহিলা আসন ১৪ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
কালিগঞ্জ সরকারী কলেজ (কালিগঞ্জ ডিগ্রি কলেজ নামেও পরিচিত) বাংলাদেশের দক্ষিণ পশ্চিম প্রান্তে সুন্দরবনের কোল ঘেষে কাকশিয়ালি নদীর দক্ষিণ প্রান্তে অবস্থিত সাতক্ষীরা জেলার কালিগঞ্জ উপজেলার একটি কলেজ। কলেজটি কালিগঞ্জ উপজেলার প্রথম উচ্চ মাধ্যমিক শিক্ষাপ্রতিষ্ঠান। কলেজটি ১৯৬৯ সালের ১লা জুলাই প্রতিষ্ঠিত হয়। ২০১৮ সালের ৮ আগস্ট কলেজটি সরকারিকরণ করা হয়।   প্রতিষ্ঠার পটভূমি  কালিগঞ্জ উপজেলার শেখ আব্দুল গফুর, বন্দকাটি গ্রামের আলহাজ সগীর আহমেদ এবং শেখ আহম্মেদ আলী, জি এম উকালত আলী, শিক্ষক শেখ আব্দুর রহমান, আব্দুর রহিম পাড়, শেখ আব্দুল লতিফ, নূর মোহাম্মদ, শেখ গোলাম বারী, ইছাহাক আলী সরদারদের উদ্যোগে কলেজটি স্থাপিত হয়। নির্মাণ কালের হিসেবে এটা সাতক্ষীরা জেলার দ্বিতীয় কলেজ। সাতক্ষীরা সরকারি কলেজ পরই কলেজটি প্রতিষ্ঠা লাভ করে।   অবকাঠামো  কলেজটি ৫.৮১৫০ একর জমির উপর প্রতিষ্ঠিত। প্রাচীর বেষ্ঠিত কলেজটির চৌহদ্দির ভিতরে ১টি শহীদ মিনার, ২টি পুকুর, বড় খেলার মাঠ, ছাত্রী কমনরুম, ছাত্রী আবাস (বর্তমানে অব্যবহৃত), ৪ তলা বিশিষ্ট বিজ্ঞান ভবন ও ৪ তলা বিশিষ্ট আইসিটি ভবন রয়েছে। আইসিটি ভবনটি শেখ কামালের নামে নামকরণ করা হয়েছে।   শিক্ষার্থী সংখা  এই কলেজে বর্তমানে একসাথে প্রায় ২৫০০ শিক্ষার্থীকে পাঠদানে সক্ষম।   শিক্ষাব্যবস্থার ক্রম-বিকাশ  কলেজটিতে ১৯৬৯ সাল থেকে এইচ,এস,সি পর্যায়ে মানবিক, বিজ্ঞান ও বাণিজ্য বিভাগে পাঠদান শুরু হয়। বর্তমানে এইচ এস সি তে ২০টি বিষয়ে পাঠদান করা হয়। কলেজে ১৯৭২- ৭৩ শিক্ষাবর্ষ থেকে ডিগ্রিপাস কোর্সে পাঠদান শুরু হয়। বর্তমানে বি এ, বি এস এস, বি এস সি ও বি কম বিভাগে ১৫টি বিষয়ে পাঠদান করা হয়। ২০০৫-০৬ শিক্ষাবর্ষ থেকে বাংলাদেশ উন্মুক্ত বিশ্ববিদ্যালয় এর অধীন উন্মুক্ত কোর্স ও একই শিক্ষাবর্ষ থেকে বাংলাদেশ কারিগরি শিক্ষা বোর্ডেও অধীন বিএম কোর্স চালু করা হয়। ২০০৭ সাল থেকে বিএ (অনার্স) সম্মান কোর্স চালু হয়। এখানে রাষ্ট্র বিজ্ঞান, ইসলামী শিক্ষা ও ব্যবস্থাপনা এই ৩টি বিষয়ে অনার্স কোর্সে পাঠদান করা হয়।   বিভাগ    এইচএসসি কোর্স:   বিজ্ঞান  ব্যবসায় শিক্ষা   মানবিক   ডিগ্রি (পাস) কোর্স:  বি.এ বিভাগ (পাস)  বি এস এস বিভাগ (পাস)  বি. বি. এস. বিভাগ (পাস)  অনার্স কোর্স:   রাষ্ট্র বিজ্ঞান  ইসলামী শিক্ষা  ব্যবস্থাপনা   কারিগরি শিক্ষা কোর্সঃ   বি এম   তথ্যসূত্র    বহিঃসংযোগ    সাতক্ষীরা সরকারি কলেজ  কালীগঞ্জ উপজেলা, সাতক্ষীরা নলতা আহছানিয়া মিশন রেসিডেন্সিয়াল কলেজ  বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:সাতক্ষীরা জেলার মহাবিদ্যালয় বিষয়শ্রেণী:১৯৬৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৬৯-এ প্রতিষ্ঠিত
মেক্সিকো প্রথম অলিম্পিক গেমসে অংশগ্রহণ করে ১৯০০ সালে এবং তারপর ১৯২০ সাল পর্যন্ত অংশগ্রহণ করেনি। ১৯২৪ সালের গেমসে পুনরায় অংশগ্রহণ করে এবং পরের প্রতিটি গ্রীষ্মকালীন গেমসে অংশগ্রহণ করেছে। শীতকালীন অলিম্পিকেও মেক্সিকো ১৯২৮ থেকে অংশগ্রহণ করে আসছে।  মেক্সিকোর ক্রীড়াবিদগন গ্রীষ্মকালীন অলিম্পিকে ৬২টি পদক জিতেছে। সবচেয়ে বেশি পদকববিজয়ী ক্রীড়া হল দৌড়বাজী, মুষ্টিযুদ্ধ ও ডাইভিং। শীতকালীন গেমসে কোন পদক জিততে পারেনি।  মেক্সিকোর জাতীয় অলিম্পিক কমিটি ১৯২৩ সালে গঠিত হয়।   স্বাগতিক গেমস  Mexico was the first Latin American nation to host the Olympic Games. 48 years after, Brazil is scheduled to become the second Latin American country to host the event, the 2016 Summer Olympics in Rio de Janeiro.  Games   Dates  Nations1968 Summer Olympics   12 October - 27 October  112   পদক তালিকা    গ্রীষ্মকালীন গেমস অনুযায়ী পদক   গেমস  ক্রীড়াবিদ 20px20px20pxমোটঅব.   অংশগ্রহণ করেনি   ৪  ০ ০  ১  ১  ২০   অংশগ্রহণ করেনি      ১৩  ০  ০  ০  ০    ৩০  ০  ০  ০  ০    ৭৩  ০  ২  ০  ২  ২১   ৩২  ০  ০  ৩  ৩  ২৮   ৮৮  ২  ১  ২  ৫  ১৭   ৬৪  ০  ১  ০  ১  ৩৪   ২৪  ১  ০  ১  ২  ২৩   ৬৯  ০  ০  ১  ১  ৪১   ৯৪  ০  ০  ১  ১  ৩৫   ২৭৫  ৩  ৩  ৩  ৯  ১৫   ১৭৪  ০  ১  ০  ১  ৩৩   ৯৭  ১  ০  ১  ২  ২৫   ৪৫  ০  ১  ৩  ৪  ২৯   ৯৯  ২  ৩  ১  ৬  ১৭   ৮৩  ০  ০  ২  ২  ৪৪   ১০২  ০  ১  ০  ১  ৪৯   ৯৭  ০  ০  ১  ১  ৭১   ৭৮  ১  ২  ৩  ৬  ৪০   ১০৯  ০  ৩  ১  ৪  ৫৯   ৮৫  ২  ০  ১  ৩  ৩৬   ১০২  ১  ৩  ৩  ৭  ৩৯   ১২৪  ০  ০  ০  ০  n/a সর্বমোট  ১৯৬১ ১৩ ২১ ২৮  ৬২  ৪১   শীতকালীন গেমস অনুযায়ী পদক   গেমস ক্রীড়াবিদ 20px20px20pxমোটঅব.   অংশগ্রহণ করেনি    ৪  ০ ০  ০  ০     অংশগ্রহণ করেনি             ১  ০  ০  ০  ০    ১১  ০  ০  ০  ০     ২০ ০  ০  ০  ০     ১  ০  ০  ০  ০     অংশগ্রহণ করেনি   ৩  ০  ০  ০ ০     অংশগ্রহণ করেনি    ১  ০  ০  ০  ০     ১  ০  ০  ০  ০   সর্বমোট  ৪২  ০  ০  ০  ০  '   ক্রীড়া অনুযায়ী পদক  ক্রীড়া 20px20px20pxমোটঅব.   ৩  ৫  ২  ১০  ৪১   ২  ৩  ৭  ১২  ২৪   ২  ১  ৪  ৭  ১৬   ২  ১  ৩  ৬  ৫   ১  ৬  ৬  ১৩  ১১   ১  ০  ১  ২  ৩৮   ১  ০  ০  ১  ১৯   ১  ০  ০  ১  ৩৮   ০  ১  ১  ২  ১৬   ০  ১  ১  ২  ৩৫   ০  ১  ০  ১  ২৬   ০  ১  ০  ১  ৫২   ০  ১  ০  ১  ৪৬   ০  ০  ২  ২  ৫   ০  ০  ১  ১  ১৯ সর্বমোট  ১৩  ২১  ২৮  ৬২     Sport rankings in italic still not updated with the ২০১২ combined totals.   আরও দেখুন   মেক্সিকোতে ক্রীড়া  প্যারালিম্পিকে মেক্সিকো   বহিঃসংযোগ
কলকাতা টিভি একটি ২৪x৭ বাংলা সংবাদ চ্যানেল। ৬২৭ কোটি টাকার জেনিটিস গোষ্ঠীর ভূতপূর্ব সংস্থা এসএসটি মিডিয়ার মাধ্যমে ২৬ মার্চ ২০০৬ তারিখে এর সম্প্রচার শুরু হয়। বিশিষ্ট চিত্রাভিনেত্রী ও পরিচালিকা অপর্ণা সেন ও বিশিষ্ট সাংবাদিক ও আনন্দবাজার পত্রিকার প্রাক্তন কার্যনির্বাহী সম্পাদক সুমন চট্টোপাধ্যায় এই চ্যানেলের প্রতিষ্ঠাতা। এখন এই চ্যানেলটি টিভি৯ বাংলার সাথে যুক্ত হয়েছে।  সংবাদ চ্যানেলটি কলকাতা ভিত্তিক আরপি টেকভিশন (আই) প্রাইভেট লিমিটেড দ্বারা পরিচালিত হয় এবং মোদি সরকারকে নিয়ে এর সমালোচনামূলক অবস্থানের জন্য পরিচিত। কলকাতা টিভির সম্পাদক কৌস্তুভ রায় ২০১৮ সালে এনফোর্সমেন্ট ডিরেক্টরেটের হানার মুখে পড়েছিলেন। ২০২১ সালের সেপ্টেম্বর মাসে তিনি ইডির থেকে একটি নোটিসও পান। এর পরে তথ্য ও সম্প্রচার মন্ত্রক চ্যানেল কর্তৃপক্ষের কাছে একটি নোটিস পাঠায়, যাতে কেন চ্যানেলটির লাইসেন্স বাতিল করা হবে না - তার উত্তর চাওয়া হয়। ২৭ সেপ্টেম্বর তারিখের চিঠিটিতে স্বরাষ্ট্র মন্ত্রকের চ্যানেলটির 'নিরাপত্তা ছাড়পত্র'-এর অনুমোদন না দেওয়াকে তাদের লাইসেন্স বাতিল করার ভিত্তি হিসেবে উল্লেখ করা হয়। নোটিসটির প্রতিক্রিয়ায় কৌস্তুভ রায় বলেন, কেন্দ্রীয় সরকার প্রধানমন্ত্রীর সমালোচনাকারী গণমাধ্যমকে নীরব করার চেষ্টা করছে। তিনি বলেন "এটি মুক্ত প্রেসের কন্ঠরোধ করার একটি নির্লজ্জ পদ্ধতি। আমরা আওয়াজ তোলা বজায় রাখব, আমরা মিস্টার মোদির এই ফ্যাসিবাদী অগণতান্ত্রিক শাসনের বিরুদ্ধে প্রতিবাদ করব।" তৃণমূল, কংগ্রেস, সিপিআই(এম), শিবসেনা, সমাজবাদী পার্টি, ভারতীয় জনতা পার্টির নেতারা এবং বাংলা সমাজের বিশিষ্ট ব্যক্তিরা কেন্দ্রীয় সরকারের এই পদক্ষেপের সমালোচনা করেছেন। পশ্চিমবঙ্গের মুখ্যমন্ত্রী মমতা বন্দ্যোপাধ্যায় এবং ছত্তিশগড়ের মুখ্যমন্ত্রী ভূপেশ বাঘেল-ও এই বিষয়ে কলকাতা টিভিকে সমর্থন জানান। বিশেষ সিবিআই আদালত ইডি অফিসারদের মামলার শুনানির আগে কৌস্তুভ রায়ের বিরুদ্ধে কোন কড়া পদক্ষেপ না নেওয়ার নির্দেশ দেয় এবং কলকাতা উচ্চ আদালত কেন্দ্রীয় সরকারের নোটিসের উপর স্থগিতাদেশ জারি করে।   প্রতিযোগী চ্যানেলসমূহ   এবিপি আনন্দ  তারা নিউজ  নিউজ টাইম  ২৪ ঘণ্টা  ওঙ্কার অনলি ট্রুথ   তথ্যসূত্র    বহিঃসংযোগ   কলকাতা টিভি উদ্বোধন  বিষয়শ্রেণী:কলকাতার গণমাধ্যম বিষয়শ্রেণী:পশ্চিমবঙ্গের গণমাধ্যম বিষয়শ্রেণী:ভারতের গণমাধ্যম বিষয়শ্রেণী:বাংলা সংবাদ চ্যানেল বিষয়শ্রেণী:বাংলা ভাষার টেলিভিশন চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:কলকাতার টেলিভিশন স্টেশন বিষয়শ্রেণী:২০০৬-এ পশ্চিমবঙ্গে প্রতিষ্ঠিত বিষয়শ্রেণী:ভারতের ২৪-ঘন্টা টেলিভিশন সংবাদ চ্যানেল বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
স্পেনীয় ভাষা বলিভিয়ার সরকারি ভাষা। বলিভিয়ার প্রায় অর্ধেক জনগণ এই ভাষাতে কথা বলে। বলিভিয়াতে আরও প্রায় ৪০টি ভাষা প্রচলিত। এদের মধ্যে কেচুয়া ভাষাতে প্রায় এক-তৃতীয়াংশ এবং আইমারা ভাষাতে এক-পঞ্চমাংশ বলিভীয়াবাসী কথা বলে। ১৯৮০-এর দশকের মধ্যভাগে এখানে মেনোনাইট জার্মান ভাষার প্রায় ১৮ হাজার বক্তা ছিল। আন্তর্জাতিক বাণিজ্য ও পর্যটনশিল্পে স্পেনীয় ভাষার পাশাপাশি ইংরেজি ভাষার প্রচলন বেড়েছে।   তথ্যসূত্র    বহিঃসংযোগ   বলিভিয়ার ভাষার উপর এথনোলগ-এর রিপোর্ট  বিষয়শ্রেণী:বলিভিয়া বিষয়শ্রেণী:দক্ষিণ আমেরিকার ভাষা বিষয়শ্রেণী:বলিভিয়ার ভাষা
বল্লমকোন্ডা সাঁই শ্রীনিবাস (সংক্ষেপে বল্লমকোন্ডা শ্রীনিবাস হিসেবেই বেশি পরিচিত) হচ্ছেন একজন ভারতীয় চলচ্চিত্র অভিনেতা, প্রযোজক, নৃত্য শিল্পী, ও মডেল। তিনি যুক্তরাষ্ট্রের, লস এঞ্জেলসের 'লি স্ট্রেসবার্গ থিয়েটার' ও 'ফিল্ম ইন্সটিটিউট লস এঞ্জেলস' থেকে চলচ্চিত্রের উপর ডিগ্রি নেওয়ার আগে 'ভারতীয় বিদ্যা ভবন (জুবিলী হিল'স)' এ পড়াশোনা করেন। তিনি নৃত্য করতে ভালবাসেন এবং তিনি তার সাক্ষাৎকারে এটি অনেক উল্লেখ করেছেন। ২০১৪ সালে তার সামান্তা রুথ প্রভুর বিপরীতে আল্লুডু শ্রীনু চলচ্চিত্রের মাধ্যমে তেলুগু চলচ্চিত্রে অভিষেক ঘটে।Tamannaah: Alludu Seenu is a fun-filled entertainer | Telugu Movie News. Times of India. Retrieved on 1 August 2018. তিনি তেলুগু চলচ্চিত্র প্রযোজক বল্লমকোন্ডা সুরেশের ছেলে। তিনি তার বাবার সঙ্গে রাভাসা চলচ্চিত্রের সহ-প্রযোজক ছিলে, যা ব্যবসায়িকভাবে সফল হয়নি।   প্রাথমিক জীবন    চলচ্চিত্র    বছর চলচ্চিত্র ভূমিকাপরিচালক টীকা ২০১৪আল্লুডু শ্রীনু আল্লুডু শ্রীনুভি. ভি. বিনায়কশ্রেষ্ঠ পুরুষ অভিষেক এর জন্য ফিল্মফেয়ার অ্যাওয়ার্ড – দক্ষিণ2016  স্পিডুন্নডু সোবহানবিমানেনি শ্রীনিবাস রাও সুন্দারাপন্ডিয়া এর পুনঃনির্মাণ২০১৭   জয়া জোনাকি নায়ক গগনবয়াপতি শ্রীনু২০১৮ সাকশাম বিশ্বাশ্রীওয়াস কাবাছাম বিজয়শ্রীনিবাস মমিলা ২০১৯ সিতা রাগুরাম তেজা   রাকশাসুদু  অরুণ কুমার রমেশ বর্ম ২০২০ ধিরা তেনালি রামকৃষ্ণ অ্যানিমেটেড চলচ্চিত্র, কণ্ঠ দিয়েছেন  ২০২১ আল্লুডু আদুরাস শ্রীনুছত্রপতি শিবাজী / ছত্রপতি   বলিউড চলচ্চিত্রে অভিষেকস্টুয়ার্টপুরাম ডোঙ্গাঘোষিত  |}   তথ্যসূত্র    বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:তেলুগু ব্যক্তি বিষয়শ্রেণী:তেলুগু চলচ্চিত্র অভিনেতা বিষয়শ্রেণী:অন্ধ্রপ্রদেশের অভিনেতা বিষয়শ্রেণী:১৯৯৩-এ জন্ম বিষয়শ্রেণী:গুণ্টুর জেলার ব্যক্তি বিষয়শ্রেণী:তেলুগু অভিনেতা
অ্যাডিশনাল লাইনব্লু(বৈজ্ঞানিক নাম: Prosotas pia (Toxopeus])) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি।"Prosotas Druce, 1891" at Markku Savela's Lepidoptera and some other life forms  আকার   অ্যাডিশনাল লাইনব্লু এর প্রসারিত অবস্থায় ডানার আকার ১৮-২৫ মিলিমিটার দৈর্ঘ্যের হয়।   উপপ্রজাতি  ভারতে প্রাপ্ত অ্যাডিশনাল লাইনব্লু এর উপপ্রজাতি হল-    Prosotas pia marginata Tite, 1963 – Margined Additional Lineblue   বিস্তার  ভারতের পশ্চিমবঙ্গDey, R., & Biswas, S. (2020). Primer registro de Prosotas pia Toxopeus (Lepidoptera: Lycaenidae: Polyommatinae) en Bengala occidental, India. Revista chilena de entomología, 46(4), 735-738., সিকিম থেকে আসাম এবং নাগা পাহাড় এর বিভিন্ন অঞ্চলে পাওয়া যায়। এই প্রজাতির পরিসরটি পূর্ব দিকে মায়ানমার এবং দক্ষিণ ইউনান পর্যন্ত বিস্তৃত।   তথ্যসূত্র     বহিঃসংযোগ   বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত লাইসিনিডি গোত্রের প্রজাপতি‎ বিষয়শ্রেণী:এশিয়ার প্রজাপতি বিষয়শ্রেণী:১৯২৯-এ বর্ণিত প্রজাপতি